
Και με μισό κουπί πηγαίνουμε ασφαλείς

ΜΟΥΣΙΚΗ ΠΑΡΑΣΤΑΣΗ
στο Ίδρυμα Μιχάλης Κακογιάννης

Την Τετάρτη 4 Νοεμβρίου 2015 πραγματοποιήθηκε στο Ίδρυμα Μιχάλης Κακογιάννης η μουσική παράσταση Και με μισό κουπί πηγαίνουμε ασφαλείς από το Λύκειο Αγίας Φυλάξεως Λεμεσού. 


Την εκδήλωση χαιρέτισε ο Πρέσβης της Κυπριακής Δημοκρατίας ο οποίος συνεχάρη τους συντελεστές της παράστασης και ιδιαίτερα τους μαθητές για τη δημιουργική συμμετοχή τους.


Τους ηθοποιούς και τους μουσικούς παρουσίασε η γενική επιμελήτρια της παράστασης, εκπαιδευτικός  Β.Δ. Α’ Λυκείου Αγίας Φυλάξεως κ. Φρείτα Τερζιάν. 

Όπως είπε χαρακτηριστικά η κ. Τερζιάν η παράσταση θα μας ταξιδέψει ποιητικά και μουσικά στους αγώνες του κυπριακού λαού για ελευθερία, από την αρχαιότητα μέχρι σήμερα, ενδυναμώνοντας την ιστορική μνήμη, γιατί αυτός ο λαός είναι ο ίδιος λαός της αγχόνης και της θυσίας του αγώνα και της αγωνίας που έμαθε να ταξιδεύει και με μισό κουπί.
Η παράσταση ήταν διανθισμένη με αποσπάσματα και τραγούδια σημαντικών ποιητών και συνθετών από την Ελλάδα και την Κύπρο.


Την σκηνοθετική επιμέλεια είχε ο Αχιλλέας Γραμματικόπουλος και η Μαρίνα Βρόντη.

Στην παράσταση συμμετείχαν οι ηθοποιοί Παναγιώτα Παπαγεωργίου και Κωνσταντίνος Γαβριήλ και από το Λύκειο Αγίας Φυλάξεως Λεμεσού οι μαθητές Λυδία Άσπρου, Ελεάνα Κίτσιου, Πέτρος Δημοσθένους, Αιμιλία Κίτσιου, Χάρης Μιχαήλ, Πολυξένη Παπαγεωργίου, Αντρέας Παύλου και Νέαρχος Ποταμίτης καθώς επίσης οι μουσικοί Αντριάνα Γεωργίου, βιολί, Σωτήρης Αντρέου, κλαρίνο και Έμιλυ Ιακωβίδου, βιολοντσέλο. Ηλεκτρονική επεξεργασία, Αντρέας Μιχαήλ και βοηθοί σκηνής, Ευαγγελία Ζόρπα, Νικόλας Κοφτερός και Μάριος-Στέφανος Νικολαΐδης.
Τα τραγούδια ερμήνευσε ο Κώστας Χατζηχριστοδούλου με τη συνοδεία των μουσικών Βάσου Αργυρίδη, πιάνο, Γιώργου Σπύρου, μπουζούκι και Ευθύμιου Παπαδόπουλου κιθάρα.

Η εκδήλωση πραγματοποιήθηκε με την στήριξη των Πολιτιστικών Υπηρεσιών του Υπουργείου Παιδείας και Πολιτισμού της Κύπρου. 

5 Νοεμβρίου 2015

